钦定古今图书集成/明伦汇编/氏族典/第567卷 > 《郑樵通志》 > 巫马施
## 钦定古今图书集成/明伦汇编/氏族典/第567卷 > 《郑樵通志》 > 巫马施

按《史记仲尼弟子列传》：“巫马施，字子旗，少孔子三十
岁。陈司败问孔子曰：‘鲁昭公知礼乎’？孔子曰：‘知礼’。退
而揖巫马旗曰：‘吾闻君子不党，君子亦党乎？鲁君娶
吴女为夫人，命之为孟子。孟子姓姬，讳称同姓，故谓
之孟子。鲁君而知礼，孰不知礼’？施以告孔子，孔子曰：
‘丘也幸，苟有过，人必知之。臣不可言君亲之恶，为讳
者，礼也’”；〈注〉《郑元》曰：“鲁人。”